open-index/open-wikipedia-markdown huggingface dataset:
Χρήστος Γιούσης

Ο **Χρήστος Γιούσης** (Βόλος, 8 Φεβρουαρίου 1999) είναι Έλληνας ποδοσφαιριστής που αγωνίζεται ως πλάγιος μέσος για την ΑΕ Λάρισας.

## Καριέρα

### ΑΕΚ
Στις 21 Αυγούστου 2017, ο Γιούσης υπέγραψε πενταετές συμβόλαιο με την ΑΕΚ, που θα διαρκέσει μέχρι το καλοκαίρι του 2022.  Στις 11 Δεκεμβρίου 2017, έκανε το ντεμπούτο του στην Σούπερ Λίγκα με νίκη εντός έδρας 3-2 επί της Κέρκυρας ως αναπληρωματικός.

#### Πλατανιάς
Στις 31 Ιανουαρίου 2020, ο Γιούσης δόθηκε ως δανεικός στον Πλατανιά.

#### Παναχαϊκή
Στις 5 Οκτωβρίου 2020, ο Γιούσης δόθηκε ως δανεικός για μια σεζόν στην Παναχαϊκή Γ.Ε.

## Στατιστικά καριέρας

### Μέχρι το 2021

## Τίτλοι
### Συλλογικοί
;ΑΕΚ
*  Πρωτάθλημα Ελλάδας** ([[Σούπερ Λίγκα 2017–18|2018]])**

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΣΚ Τέλσταρ
Κατηγορία:Ποδοσφαιριστές Ίιρστε Ντιβίζι
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΑΕΚ Β
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Καρμιώτισσας Πάνω Πολεμιδιών
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Α΄ κατηγορίας Κύπρου
Σχέσεις Ελλάδας-Δανίας

Οι **σχέσεις Ελλάδας-Δανίας** είναι οι διμερείς σχέσεις μεταξύ της Ελλάδας και της Δανίας. Η Δανία διαθέτει πρεσβεία στην Αθήνα και επίτιμο προξενείο στη Θεσσαλονίκη. Η Ελλάδα έχει πρεσβεία στην Κοπεγχάγη και 2 επίτιμα προξενεία, στο Ώρχους και το Τόρσχαβν.

Και οι δύο χώρες είναι πλήρη μέλη του Οργανισμού για την Ασφάλεια και τη Συνεργασία στην Ευρώπη, του Οργανισμού Οικονομικής Συνεργασίας και Ανάπτυξης, του ΝΑΤΟ και της Ευρωπαϊκής Ένωσης.

## Ιστορία
[μικρογραφία|226x226εσ| Ο [Γεώργιος Α΄ της Ελλάδας]]
Η πρώτη επαφή μεταξύ των Δανών και των Ελλήνων, χρονολογείται πίσω στον 4ο αιώνα π.Χ., όταν ο Έλληνας έμπορος Πυθέας πήγε στη Δανία. Το 1863, ο δεύτερος Βασιλιάς της Ελλάδας, Γεώργιος Α', ήταν δανικής καταγωγής και οι διάδοχοί του, ο Οίκος του Γκλύξμπουργκ, κυβέρνησαν τη χώρα μέχρι το 1973/1974. Το 1992 άνοιξε το Ινστιτούτο της Δανίας στην Αθήνα.

## Κατάλογος διμερών συνθηκών και συμφωνιών

* Συμβιβασμός, διαιτησία και δικαστικός συμβιβασμός, Αθήνα, 13 Απριλίου 1933.
* Σχετικά με τον τρόπο παροχής των νομικών εγγράφων, Αθήνα, 18 Ιουνίου 1936.
* Σχετικά με την εκμετάλλευση τακτικών αεροπορικών γραμμών, Αθήνα, 14 Νοεμβρίου 1947.
* Συμφωνία εμπορίου, Κοπεγχάγη, 25 Φεβρουαρίου 1949.
* Ανταλλαγή σημειώσεων για διπλώματα ευρεσιτεχνίας, Αθήνα, 2 Ιουνίου 1952.
* Κατάργηση της απαίτησης θεώρησης, Αθήνα, 1 Απριλίου 1953.
* Σχετικά με την αμοιβαία φορολογική απαλλαγή των εισοδημάτων από τη ναυτιλία ή την αεροπορία, Αθήνα, 4 Μαρτίου 1961.
* Πολιτιστική συνεργασία, Αθήνα, 17 Σεπτεμβρίου 1976.
* Σχετικά με τις διεθνείς μεταφορές με το προσαρτημένο Πρωτόκολλο, Κοπεγχάγη, 2 Φεβρουαρίου 1979.
* Σχετικά με την αποφυγή της διπλής φορολογίας εισοδήματος ή κεφαλαίου, Κοπεγχάγη, 18 Μαΐου 1989.

## Πρόσφατες διμερείς επισκέψεις
Η Βασίλισσα Μαργαρίτα Β' της Δανίας, παρακολούθησε τους Ολυμπιακούς Αγώνες του 2004 στην Αθήνα και πραγματοποίησε επίσημη επίσκεψη στην Ελλάδα τον Μάιο του 2006.

## Δείτε επίσης
* Διεθνείς σχέσεις της Δανίας
* Διεθνείς σχέσεις της Ελλάδας
* Έλληνες στη Δανία

## Εξωτερικοί σύνδεσμοι
* Δανέζικη πρεσβεία στην Αθήνα
* Υπουργείο Εξωτερικών της Ελλάδας σχετικά με τη σχέση με τη Δανία 
* Ελληνική πρεσβεία στην Κοπεγχάγη

## Παραπομπές


Δανια
Ελλαδα
Κλάους Κίνσκι

Ο **Κλάους Κίνσκι** (*Klaus Kinski*) (γεννημένος ως **Κλάους Γκέντερ Καρλ Ναζίνσκι**, γερμανικά: *Klaus Günter Karl Nakszynski*, 18 Οκτωβρίου 1926 - 23 Νοεμβρίου 1991) ήταν Γερμανός ηθοποιός του κινηματογράφου και του θεάτρου. Η καριέρα του κράτησε περίπου 40 χρόνια, κατά την οποία συμμετείχε σε περίπου 130 ταινίες μεγάλου μήκους. Είναι γνωστός επίσης και για τη συνεργασία του με τον Γερμανό σκηνοθέτη, Βέρνερ Χέρτζογκ, στου οποίου μεταξύ άλλων πρωταγωνίστησε στο *Aguirre, the Wrath of God* (1972) και το *Nosferatu the Vampyre* (1979). Ο Κίνσκι υπήρξε μία πολυσυζητημένη φιγούρα, και πολλές από τις πτυχές της ζωής του, αναφέρονται στο ντοκιμαντέρ του Χέρτζογκ, *My Best Fiend* (1999). Ο Κίνσκι, γεννήθηκε στο Σόποτ της Πολωνίας (σήμερα), ο πατέρας του ήταν αποτυχημένος τραγουδιστής της όπερας, ενώ η μητέρα του νοσοκόμα.

Κατά τη διάρκεια της Μεγάλης Ύφεσης, μετανάστευσαν το 1931, στο Βερολίνο. Κατόπιν, απέκτησε και τη γερμανική υπηκοότητα, ενώ περί το 1936, μαθήτευσε στο Prinz-Heinrich-Gymnasium. Στην ηλικία των 17 ετών, εντάχθηκε στη Βέρμαχτ για τον Πόλεμο, αλλά έως και το 1944, δεν είχε πολεμήσει. Εκεί τραυματισμένος, συνελήφθη από τους Βρετανούς. Κρατήθηκε μαζί με άλλους φυλακισμένους πολέμου, στο Έσσεξ, εκεί έδωσε έπαιξε για πρώτη φορά σε θεατρική παράσταση. Το 1946, επέστρεψε στη γενέτειρά του, μετά από 1,5 χρόνο στη φυλακή, για να βρει ότι και οι δύο οι γονείς του χάθηκαν κατά τη διάρκεια του πολέμου. Την ίδια χρόνια ξεκίνησε αμέσως την ενασχόλησή του με το θέατρο, αλλάζοντας και το όνομά του. Το 1948, συμμετείχε στην πρώτη του μεγάλου μήκους ταινία, τη *Morituri*.

Το 1951, συμμετείχε και στην πρώτη του αμερικανική ταινία, *Decision Before Dawn*. Κατά τις δεκαετίες του 1960-70, συμμετείχε σε πολλές ευρωπαϊκές exploitation ταινίες, με την πιο γνωστή να είναι το *[[Δόκτωρ Ζιβάγκο (ταινία)|Δόκτωρ Ζιβάγκο]]* (1965). Τη συγκεκριμένη δεκαετία μετακόμισε στην Ιταλία, όπου συμμετείχε σε πολλές γνωστές spaghetti western ταινίες, όπως το *[[Μονομαχία Στο Ελ Πάσο]]* (1965) και το *The Great Silence* (1968). Το 1988, κυκλοφόρησε και την αυτοβιογραφία του: *All I Need Is Love*. Κατά τη διάρκεια της ζωή του έπασχε κι από ASPD, δοκιμάζοντας να αυτοκτονήσει δις. Το 2013, η κόρη του Πόλα, κυκλοφόρησε το *From A Child's Mouth*, στο οποίο ισχυρίστηκε ότι την κακοποιούσε σεξουαλικά από τα 5 έως και τα 19. Η άλλη του κόρη, Ναστάζια υποστήριξε την αδελφή της, χωρίς όμως να ισχυριστεί κι αυτή ότι την κακοποιούσε. Ο Κίνσκι, πέθανε από ανακοπή καρδίας το 1991, στην Καλιφόρνια, και το μόνο του παιδί που παρακολούθησε τη κηδεία του, ήταν ο γιος του, ο Νικολάι.

## Παραπομπές

## Εξωτερικοί σύνδεσμοι
* Kinski Uncut review
* Klaus Kinski - Actor, Director and Fruitcake With Extra Nuts 
* 

Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί θεάτρου
Σχέσεις Ελλάδας-Βραζιλίας

Οι **σχέσεις Ελλάδας-Βραζιλίας** είναι οι ιστορικές και τρέχουσες διμερείς σχέσεις μεταξύ της Ελλάδας και της Βραζιλίας. 

## Ιστορία
Οι χώρες έχουν απολαύσει τις "Διμερείς σχέσεις που ήταν πάντα καλές και προχωρούν ομαλά", σύμφωνα με το Υπουργείο Εξωτερικών της Ελλάδας. 

Εκτός από την πρεσβεία της στη Μπραζίλια, η Ελλάδα έχει δύο γενικά προξενεία (στο Σάο Πάολο και το Ρίο ντε Τζανέιρο) και τέσσερα επίτιμα προξενεία. Η Βραζιλία έχει πρεσβεία στην Αθήνα. 

## Επαφές υψηλού επιπέδου
[μικρογραφία| Στη [Βραζιλία ζουν 50.000 Έλληνες. Στην εικόνα, ο διάσημος Βραζιλιάνος επιστήμονας, Μιγκέλ Νικολέλης.]]
Τα τελευταία 10 χρόνια, πραγματοποιήθηκαν αρκετές επαφές υψηλού επιπέδου μεταξύ των δύο χωρών, μεταξύ των οποίων η επίσκεψη της βραζιλιάνικης κοινοβουλευτικής αντιπροσωπείας στην Ελλάδα, μία «ανταποδοτική επίσκεψη» από μια ελληνική κοινοβουλευτική αντιπροσωπεία, μια συνάντηση μεταξύ δύο Υπουργών Εξωτερικών, καθώς και μία επίσκεψη του Έλληνα Πρωθυπουργού "με την ευκαιρία της Συνόδου Κορυφής της LAC της Ε.Ε. στο Ρίο ντε Τζανέιρο το 1999".  

Η συνάντηση των δύο Υπουργών Εξωτερικών τον Απρίλιο του 2009, ήταν η πρώτη φορά που ένας Βραζιλιάνος Υπουργός Εξωτερικών είχε επισκεφθεί την Ελλάδα με την επίσημη ιδιότητα του. Η Ντόρα Μπακογιάννη και ο Κέλσο Αμορίμ, συζήτησαν για τις ευκαιρίες για κοινή προσπάθεια και περαιτέρω συνεργασία στους τομείς του τουρισμού, της κατασκευής αεροσκαφών, της ναυτιλίας, της γεωργίας και του γενικού εμπορίου. Η Ελλάδα έχει δεσμευτεί ότι θα υποστηρίξει την υποψηφιότητα της Βραζιλίας για μόνιμη θέση και μόνιμη έδρα στο Συμβούλιο Ασφαλείας των Ηνωμένων Εθνών, ενώ η Βραζιλία έχει δεσμευτεί να στηρίξει την Ελλάδα για να λάβει θέση στο Συμβούλιο Ανθρωπίνων Δικαιωμάτων το 2013. 

## Δείτε επίσης

* Έλληνες στη Βραζιλία 

## Παραπομπές


## Εξωτερικοί σύνδεσμοι

* Υπουργείο Εξωτερικών της Ελλάδας σχετικά με τις σχέσεις με τη Βραζιλία  
* Ελληνική πρεσβεία στη Μπραζίλια 

Βραζιλια
Ελλαδα
Ιουερνική Τοπογραφία

μικρογραφία|δεξιά|Ένα τελετουργικό της ιρλανδικής βασιλείας, από τη Βρετανική Βιβλιοθήκη Royal MS 13 B VIII, περί 1220
μικρογραφία|δεξιά|Αλκυόνες και ένας πελαργός, από τη Βρετανική Βιβλιοθήκη Royal MS 13 B VIII, περί 1220
Η ***Ιουερνική Τοπογραφία*** (λατινικά: ***Topographia Hibernica*** ή ***Topographia Hiberniae***) είναι περιγραφή του τοπίου και του λαού της Ιρλανδίας που γράφτηκε από τον Γεράλδο της Ουαλίας γύρω στο 1188, λίγο μετά τη νορμανδική εισβολή στην Ιρλανδία. Ήταν το μεγαλύτερο και σημαντικότερο έργο για την Ιρλανδία που κυκλοφορούσε στο Μεσαίωνα και η άμεση επιρροή του διήρκεσε εντός της πρώιμης νεότερης περιόδου.

## Υπόβαθρο
Ο συγγραφέας γεννήθηκε γύρω στο 1146 μέσα στην αριστοκρατική οικογένεια ΦιτσΖεράλντ/ντε Μπαρρί στο κάστρο Μάνορμπιρ στην Ουαλία με το όνομα γεννήσεως Ζεράλντ ντε Μπαρρί. Ο Γεράλδος πραγματοποίησε την πρώτη του επίσκεψη στην Ιρλανδία το 1183 και επέστρεψε το 1185. Η πρώτη του επίσκεψη, για να δει τα μέλη της οικογένειάς του που είχαν διαδραματίσει εξέχοντα ρόλο στην εισβολή των Ανδεγαυών στη χώρα το 1169, δεν κράτησε περισσότερο από ένα χρόνο. Η δεύτερη επίσκεψή του πραγματοποιήθηκε υπό την εντολή του βασιλιά Ερρίκου Β΄, με τη συνοδεία του νεώτερου γιου του βασιλιά, Πρίγκιπα Ιωάννη, και διήρκεσε από τις 25 Απριλίου 1185 έως το Πάσχα του 1186.

Όλα τα γραπτά του ήταν στα Λατινικά και έχουν μεταφραστεί στα Αγγλικά. Με βάση τα στοιχεία της *Τοπογραφίας*, φαίνεται ότι τα ταξίδια του Γεράλδου στην Ιρλανδία δεν ήταν εκτενείς. Πέρασε το μεγαλύτερο μέρος αυτής της πρώτης επίσκεψης στο Γουότερφορντ και στο Κορκ. Κατά τη διάρκεια της δεύτερής του επίσκεψης, επισκέφθηκε το Δουβλίνο, το Γουίκλοου, το Μιθ, το Κίλντερ και ενδεχομένως το Άθλον και το Λοχ Ντεργκ. Είτε επισκέφτηκε κάποια από τα μέρη που ανέφερε είτε απλώς συνέδεσε ιστορίες που άκουσε από άλλους, είναι αμφισβητήσιμο. Έγραψε για το νησί Ίνισγκλορα, στα ανοικτά των ακτών της χερσονήσου Μούλλετ στο Έρρις, ότι τα πτώματα σε αυτό το νησί δεν αποσυντίθενται και ότι γενεές ανθρώπων όλες σε μια κατάσταση αέναης 'φρεσκάδας' ήταν να φανούν στο νησί αυτό.

## Κείμενο
[μικρογραφία|δεξιά|Απεικόνιση που δείχνει την ιστορία ενός ταξιδιώτη ιερέα που συναντά και συνομιλεί με ένα ζευγάρι καλών λυκανθρώπων από το [Βασίλειο του Οσράιγκε. Από τη Βρετανική Βιβλιοθήκη Royal MS 13 B VIII.]]
Το έργο χωρίζεται σε τρία μέρη. Το πρώτο αφορά πρωτίστως το τοπίο, τη χλωρίδα και την πανίδα της χώρας· το δεύτερο τα θαύματα και την αίγλη της Ιρλανδίας και το τρίτο την ιστορία του λαού και τον πολιτισμό του.

Το έργο αντικατοπτρίζει το πλάτος των γνώσεων και των ενδιαφερόντων του Γεράλδου. Ισχυρίζεται ότι το βιβλίο του βασίστηκε κυρίως στις δικές του παρατηρήσεις και στις αξιόπιστες μαρτυρίες αυτοπτών μαρτύρων παρά σε γραπτές πηγές. Ανάμεσα στα λίγα γραπτά έργα που χρησιμοποίησε ήταν το ιρλανδικό *[[Lebor Gabála Érenn]]*.

## Παραπομπές


Κατηγορία:Ιστορία της Ιρλανδίας
Σχέσεις Ελλάδας-Λαϊκής Δημοκρατίας του Κονγκό

Οι **σχέσεις Ελλάδας-Λαϊκής Δημοκρατίας του Κονγκό** είναι οι διεθνείς διμερείς σχέσεις μεταξύ της Ελλάδας και της Λαϊκής Δημοκρατίας του Κονγκό. Η Ελλάδα έχει πρεσβεία στην Κινσάσα και 2 επίτιμα προξενεία στο Κισανγκάνι και στο Λουμπουμπάσι. Η Λαϊκή Δημοκρατία του Κονγκό έχει πρεσβεία στην Αθήνα. Και οι δύο χώρες είναι πλήρη μέλη του Διεθνούς Οργανισμού Γαλλοφωνίας. Υπάρχει μια μικρή ελληνική κοινότητα στο Κονγκό.

## Ιστορία
Κατά τη δεκαετία του 1950, η ελληνική παρουσία στο Κονγκό αυξήθηκε σημαντικά, με την άφιξη των Ελλήνων μεταναστών από την Αίγυπτο.  

### 1960-1961
Το 1960, η Ελληνική Πολεμική Αεροπορία, σύμφωνα με την απόφαση της Ελληνικής Κυβέρνησης, έστειλε την 3η Μοίρα Μεταφορών στο Κονγκό, για να πάρει τους Έλληνες που ζούσαν στη χώρα και να τους μεταφέρει σε ασφαλείς περιοχές.

Το 1961, η Ελληνική Πολεμική Αεροπορία, που συνέβαλε στην προσπάθεια του ΟΗΕ για την αποκατάσταση της τάξης στη νέα ανεξάρτητη Δημοκρατία του Κονγκό, απέστειλε το Ελληνικό Αεροπορικό Απόσπασμα Κονγκό, αποτελούμενο από 21 αξιωματικούς και υπαξιωματικούς. Στις 14 Μαρτίου 1961, το Ελληνικό Αεροπορικό Απόσπασμα Κονγκό τέθηκε υπό τις οδηγίες των Αεροπορικών Δυνάμεων του ΟΗΕ και ανέλαβε ευθύνες για τη διεξαγωγή διαφόρων αποστολών του ΟΗΕ, κυρίως μεταφοράς υλικού και προσωπικού. Αργότερα, η δύναμη αυξήθηκε κατά 4 υπαξιωματικούς. Στις 9 Νοεμβρίου 1961, το Ελληνικό Απόσπασμα αναχώρησε για την Ελλάδα.

## Βοήθεια
Τον Ιούλιο του 2009, η ελληνική κυβέρνηση δεσμεύτηκε με 500.000 δολάρια ΗΠΑ, μέσω της Ύπατης Αρμοστείας των Ηνωμένων Εθνών για τους Πρόσφυγες, για ανθρωπιστική βοήθεια στο Κονγκό. 

## Γενικά
Οι σχέσεις μεταξύ των δύο χωρών είναι καλές. Η μόνη εκκρεμούσα υπόθεση είναι το ζήτημα της χρηματικής ζημίας των περιουσιακών στοιχείων των Ελλήνων υπηκόων, που εθνικοποιήθηκαν υπό την κυβέρνηση του πρώην Ζαΐρ.

Στο Κονγκό υπάρχουν επίσης και λίγα ελληνικά σχολεία.

## Δείτε επίσης
* Διεθνείς σχέσεις της Λαϊκής Δημοκρατίας του Κονγκό
* Διεθνείς σχέσεις της Ελλάδας
* Έλληνες στη Λαϊκή Δημοκρατία του Κονγκό

## Παραπομπές


## Εξωτερικοί σύνδεσμοι
* Υπουργείο Εξωτερικών της Ελλάδας για τις σχέσεις με τη Λαϊκή Δημοκρατία του Κονγκό 

Κονγκο
Ελλαδα
Πανελλήνιος Όμιλος Ιστιοπλοΐας Ανοικτής Θαλάσσης

Ο **Πανελλήνιος Όμιλος Ιστιοπλοΐας Ανοικτής Θαλάσσης - ΠΟΙΑΘ** ιδρύθηκε το 1961 με έδρα τον Πειραιά. Είναι από τους παλαιότερους και γνωστότερους ομίλους του αθλήματος στην Ελλάδα. Επίσης, ο όμιλος λειτουργεί από το 1969 την πρώτη στην Ελλάδα Σχολή Ιστιοπλοΐας Ανοικτής Θαλάσσης (Σ.Ι.Α.Θ.), από την οποία έχουν αποφοιτήσει πάνω από 30.000 αθλητές. Ο ΠΟΙΑΘ ακόμη συνέβαλλε σημαντικά στην διάδοση του αθλήματος στην χώρα ιδρύοντας παραρτήματα σε πολλά μέρη της, τα περισσότερα από τα οποία έχουν πλέον αυτονομηθεί και να υφίστανται ως ξεχωριστοί όμιλοι. 

## Εγκαταστάσεις

Η έδρα του ομίλου είναι ένα τετραόροφο νεοκλασικό πάνω από το βόρειο άκρο του Μικρολίμανου, στην Ακτή Αθηνάς Δηλαβέρη 3 (δίπλα στο Τεχνητό Κανάλι Δελφιναρίου). Στο κτίριο στεγάζονται τα γραφεία του ομίλου, εντευκτήριο, βιβλιοθήκη, δύο αίθουσες εκπαιδεύσεως / σεμιναρίων χωρητικότητας 180 ατόμων, μία αίθουσα πολλαπλών χρήσεων καθώς και εργαστήρια μηχανών και αποθήκες ναυτιαθλητικού υλικού. Τα πλοία του ομίλου είναι ελλιμενισμένα στο Μικρολίμανο, σε απόσταση μερικών εκατοντάδων μέτρων από το κτίριο.

## Αγώνες - εκδρομές
Ο όμιλος διοργανώνει πολλούς αγώνες με γνωστότερη τη Διεθνή Ιστιοπλοϊκή Εβδομάδα Αιγαίου (Ράλλυ Αιγαίου) από το 1964, με μεγάλη συμμετοχή ελληνικών και ξένων σκαφών. Επίσης, από το 2010 έχει διοργανώσει εκδρομές στα Μικρασιατικά παράλια και τη Μεγάλη Ελλάδα.

## Ακαδημαϊκή δραστηριότητα
Ο ΠΟΙΑΘ συνεργάζεται με Ανώτατα Εκπαιδευτικά Ιδρύματα, όπως με το Εθνικό Μετσόβιο Πολυτεχνείο και το Πανεπιστήμιο Πειραιώς και με άλλα ιδρύματα για τη διοργάνωση διαλέξεων και ημερίδων πολιτιστικού περιεχομένου. Είναι ο επίσημος εκπαιδευτής του Πανεπιστημίου Αθηνών /ΤΕΦΑΑ για την ειδικότητα ιστιοπλοΐας ανοικτής θαλάσσης. Ο όμιλος επίσης εκδίδει βιβλία που σχετίζονται με την ιστιοπλοΐα και τη ναυτική τέχνη. Από το 1987 εκδίδει το διμηνιαίο περιοδικό "Ιστιοπλοϊκός Κόσμος" σε 3000 αντίτυπα ανά τεύχος, το οποίο καλύπτει θέματα που αφορούν την ιστιοπλοΐα, τη ναυτιλία και τη θάλασσα γενικότερα. Στον όμιλο απονεμήθηκε το βραβείο της Ακαδημίας Αθηνών το 2013. 

## Εξωτερικοί σύνδεσμοι
* Η επίσημη ιστοσελίδα του Ομίλου

## Παραπομπές


Κατηγορία:Αθλητικοί σύλλογοι Πειραιά
Κατηγορία:Ελληνικοί ναυτικοί όμιλοι
Κατηγορία:Ιστιοπλοΐα στην Ελλάδα
Λάσα Σεργκελασβίλι

Ο **Λάσα Σεργκελασβίλι** (, αγγλικά: *Lasha Shergelashvili,* γεννημένος στις 17 Ιανουαρίου 1992) είναι Γεωργιανός ποδοσφαιριστής, ο οποίος αγωνίζεται ως αριστερός πλάγιος αμυντικός. 

## Σταδιοδρομία σε συλλόγους
Έχεις αγωνιστεί κατά σειρά, στις: Τορπέντο Κουτάισι, Ντιναμό Τιφλίδας, Σαμτρέντια από τη Γεωργία και τη Ρίγκας Φουτμπόλα Σκόλα από τη Λετονία.

Στις 19 Ιανουαρίου 2019, υπέγραψε συμβόλαιο με τον ΠΑΣ Γιάννινα.Στην πρώτη προπόνηση της σεζόν το καλοκαίρι του 2019 έπαθε ρήξη χιαστών και έμεινε εκτός αγωνιστικών χώρων για 6 μήνες.Μετά τον τραυματισμό του κατάφερε να αγωνιστεί μόλις μια φορά ενώ το καλοκαίρι του 2020 έμεινε ελεύθερος.Συνολικά αγωνίστηκε 11 φορές για το πρωτάθλημα χωρίς να σκοράρει.Μια συμμετοχή είχε και στο κύπελλο.

## Διεθνής σταδιοδρομία
Έκανε το ντεμπούτο του με την Εθνική Γεωργίας στις 23 Ιανουαρίου 2017, σε φιλικό αγώνα ενάντια στο Ουζμπεκιστάν. 

## Διακρίσεις

; Σαμτρέντια 

* Πρωτάθλημα Γεωργίας: 2016 

; Ντιναμό Τιφλίδας 

* Κύπελλο Γεωργίας: 2014-15 
* Σούπερ Καπ: 2015 

## Παραπομπές


## Εξωτερικοί σύνδεσμοι

*     
*   
*    

Κατηγορία:Γεωργιανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εροβνούλι Λίγκα
Κατηγορία:Ποδοσφαιριστές Εθνικής Γεωργίας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ 2 Ελλάδας
Μπακού (αποσαφήνιση)

Ο όρος **Μπακού** μπορεί να αναφέρεται σε:

* Επαρχία Μπακού
* Μπακού
Κατρίν Γιακομπσντότιρ

Η **Κατρίν Γιακομπσντότιρ** (ισλ. *Katrín Jakobsdóttir* πρφ Γιακοπστόουχτιρ) είναι Ισλανδή πολιτικός, η οποία υπηρέτησε ως πρωθυπουργός από τις 30 Νοεμβρίου 2017 έως τις 9 Απριλίου 2024. Είναι μέλος του Αλθίνγκι, εκπροσωπώντας το Βόρειο Ρέικιαβικ από το 2007. Έγινε αναπληρώτρια επικεφαλής του Αριστερού-Πράσινου Κινήματος το 2003 και επικεφαλής το 2013, ενώ διετέλεσε και Υπουργός Παιδείας, Επιστήμης και Πολιτισμού στην κυβέρνηση της Γιόχανα Σιγκουρδαντότιρ από τις 2 Φεβρουαρίου 2009 μέχρι τις 23 Μαΐου 2013. Είναι η δεύτερη πρωθυπουργός της χώρας μετά τη Γιόχανα Σιγκουρδαντότιρ.

## Εκπαίδευση και επαγγελματική σταδιοδρομία
Η Κατρίν γεννήθηκε στο Ρέικιαβικ την 1 Φεβρουαρίου 1976. Αποφοίτησε από το Πανεπιστήμιο της Ισλανδίας το 1999 με πτυχίο στα Ισλανδικά και δευτερεύουσα ειδίκευση στα Γαλλικά, ενώ απέκτησε και μάστερ από το ίδιο πανεπιστήμιο το 2004 έχοντας εκπονήσει μια διατριβή πάνω στον συγγραφέα αστυνομικών μυθιστορημάτων Άρναλντουρ Ιντρίντασον.

Εργάστηκε ως γλωσσικός σύμβουλος στο ειδησεογραφικό πρακτορείο της δημόσιας ραδιοτηλεόρασης RÚV από το 1999 μέχρι το 2003, ενώ έγραφε για διάφορα έντυπα από το 2004 μέχρι το 2006. Εργάστηκε στον εκδοτικό οίκο Edda και στο περιοδικό JPV από το 2005 μέχρι το 2006, ενώ δίδαξε και στο Πανεπιστήμιο της Ισλανδίας και στο Πανεπιστήμιο του Ρέικιαβικ.
## Πρωθυπουργός της Ισλανδίας
Ύστερα από τις βουλευτικές εκλογές του 2017, ο Πρόεδρος της Ισλανδίας Γκούντνι Θορλάσιους Γιοχάνεσον ανέθεσε στην Κατρίν την έναρξη συζητήσεων για τον σχηματισμό κυβέρνησης μεταξύ του Αριστερού-Πράσινου Κινήματος, του Προοδευτικού Κόμματος, της Σοσιαλδημοκρατικής Συμμαχίας και του Κόμματος Πειρατών. Οι συζητήσεις ξεκίνησαν επισήμως στις 3 Νοεμβρίου 2017, ωστόσο δεν είχαν αποτέλεσμα, καθώς το Προοδευτικό Κόμμα διατηρούσε επιφυλάξεις λόγω της μικρής πλειοψηφίας που θα είχε η κυβέρνηση. Ως αποτέλεσμα, επιδίωξε τον σχηματισμό κυβέρνησης μαζί με το Κόμμα Ανεξαρτησίας και το Προοδευτικό Κόμμα. Ύστερα από το πέρας των συζητήσεων, ο Πρόεδρος της χώρας την όρισε ως πρωθυπουργό. Είναι η δεύτερη γυναίκα πρωθυπουργός της χώρας.
## Παραπομπές


Κατηγορία:Πρωθυπουργοί της Ισλανδίας
Κατηγορία:Γυναίκες Πρωθυπουργοί
Ιωάννης Δούκας (γιος του Μιχαήλ Β΄)

Ο **Ιωάννης Δούκας** ήταν ο δεύτερος γιος του Δεσπότη της Ηπείρου Μιχαήλ Β΄ Κομνηνού Δούκα με την νόμιμη σύζυγο του Αγία Θεοδώρα της Άρτας, μεγαλύτερος αδελφός του ήταν ο διάδοχος του πατέρα του Νικηφόρος Α΄ Κομνηνός Δούκας. Ο Ιωάννης ήταν στρατηγός στην υπηρεσία της Βυζαντινής Αυτοκρατορίας. Η μητέρα του τον μετέφερε όμηρο στην Κωνσταντινούπολη (1261) όπου παντρεύτηκε την Τορνικίνα Κομνηνή, δεύτερη κόρη του Σεβαστοκράτορα Κωνσταντίνου Τορνίκιου και εγγονή του αξιωματούχου Κωνσταντίνου Τορνίκιου από την Οικογένεια Τορνικίων. Το ζεύγος είχε τουλάχιστον μια κόρη την Έλενα αλλά ο γάμος ήταν ατυχής, ο Ιωάννης εκδήλωσε απιστία στην σύζυγο του, φυλακίστηκε, τυφλώθηκε (1280) και στην συνέχεια αυτοκτόνησε.

## Παραπομπές
 		


## Πηγές
* Δημήτριος Ι. Πολέμης (1968), *"The Doukai: A Contribution to Byzantine Prosopography"*, Τμήμα Ιστορικών Ερευνών Πανεπιστημίου Λονδίνου.
* Trapp, Erich; Beyer, Hans-Veit (2001). Prosopographisches Lexikon der Palaiologenzeit (Γερμανικά).

Κατηγορία:Δυναστεία των Αγγέλων
Κατηγορία:Βυζαντινοί του 13ου αιώνα
Δημήτριος Παλαιολόγος Ράλλης

Ο **Δημήτριος Παλαιολόγος Ράλλης**, συχνά αναφέρεται στις πηγές και σαν *Δημήτριος Ράλλης* ήταν βυζαντινός στρατηγός, στρατιωτικός, στα τέλη του 14ου αρχές του 15ου αιώνα. 

Ο Δημήτριος καταγόταν από τον κλάδο της Οικογένειας Ραούλ στην Πελοπόννησο την Οικογένεια Ράλλη. Ήταν στρατιωτικός στην υπηρεσία του Δεσπότη του Μυστρά. Στις 4 Ιουλίου 1395 οδηγώντας τον βυζαντινό στρατό πέτυχε μεγάλη νίκη στο Λεοντάρι κατά των Ναβαραίων, πιάνοντας μάλιστα αιχμάλωτους τον αρχηγό τους Πέτρο του Σαν Σουπεράνο, τον Ασάν Ζαχαρία και πολλούς Βαρόνους.

## Παραπομπές


Κατηγορία:Βυζαντινοί του 14ου αιώνα
Κατηγορία:Βυζαντινοί του 15ου αιώνα
Κατηγορία:Πρόσωπα του Δεσποτάτου του Μορέως
Κατηγορία:Βυζαντινοί στρατηγοί
Δημήτριος
Δημήτριος
Ιωάννης Βατάτζης (αποσαφήνιση)

Ο Ιωάννης Βατάτζης μπορεί να αναφέρεται σε ένα από τα παρακάτω πρόσωπα:

* Ιωάννης Κομνηνός Βατάτζης απεβ. 1183, στρατηγός.
* Ιωάννης Γ΄ Δούκας Βατάτζης απεβ. 1235, Αυτοκράτορας των Ρωμαίων στη Νίκαια (1221-54).
* Ιωάννης Βατάτζης, μέγας στρατοπεδάρχης απεβ. 1345.
DFS Kopernikus-3

Ο **DFS-Kopernikus 3** (ή **Deutscher Fernmelde Satellit-3** και **HellasSat 1**) ήταν δορυφόρος επικοινωνιών που λειτουργούσε η Deutsche Telekom. 

## Δορυφόρος
Η σειρά δορυφόρων DFS έκανε ντεμπούτο το 1989 με το τρίτο να εκτοξεύεται το 1992. Η κατασκευή τους παραγγέλθηκε το 1983 και κατασκευάστηκαν από την κοινοπραξία GESAT της MBB (κύριος ανάδοχος τμήματος πτήσης), τη Siemens (γενικός κύριος ανάδοχος), την ANT Nachrichtentechnik (ωφέλιμο φορτίο), την Standard Elektrik Lorenz (ψηφιακή συσκευή μεταγωγής) και την Dornier Systems (σύστημα ελέγχου εδάφους). Οι δορυφόροι DFS είναι μικρότερα από τους TV-Sat: η μάζα επί του σταθμού DFS είναι 850 χιλιόγραμμα. Ο δορυφόρος χρησιμοποίησε σύστημα προώθησης S400.

Το ωφέλιμο φορτίο επικοινωνιών περιλαμβάνει δέκα αναμεταδότες 14/11-12 GHz με πέντε ανταλλακτικά και ένα πειραματικό αναμεταδότη 30/20 GHz με ανταλλακτικό. Στα τέλη του 1994, οι DFS 1-3 στάθμευαν στις θέσεις 33.5 μοίρες ανατολικά, 28.5 μοίρες ανατολικά και 23.5 μοίρες ανατολικά, αντίστοιχα. Όπως και η TV-Sat, η σειρά DFS Kopernikus έχει ολοκληρωθεί.

Ο DFS 3 εκμισθώθηκε στην ελληνική εταιρεία Hellas Sat το 2002 μέχρι να εκτοξευτεί ο Hellas Sat 2. Αποσύρθηκε το 2003.

## Εκτόξευση
Ο DFS-Kopernikus 3 εκτοξεύτηκε από πυραύλους Delta στο σταθμό του Κέιπ Κανάβεραλ της Φλόριντα στις Ηνωμένες Πολιτείες, στις 09:47 UTC (04:47 τοπική ώρα) στις 12 Οκτωβρίου 1992.

## Παραπομπές


## Εξωτερικοί σύνδεσμοι
*

Κατηγορία:Δορυφόροι της Γερμανίας
Κατηγορία:Δορυφόροι της Ελλάδας
Αποβάθρα Καβάλας

Η **Αποβάθρα** Καβάλας ή Ελευθερών είναι μικρός παραθαλάσσιος οικισμός της Νέας Ηρακλίτσας στο νομό Καβάλας. Σύμφωνα με τα στοιχεία της απογραφής του 2011, ο πληθυσμός της ανέρχεται στους 45 κατοίκους.

## Γενικά στοιχεία
Η Αποβάθρα βρίσκεται στον όρμο Ελευθερών δίπλα στο παλιό λιμάνι της Νέας Περάμου. Απέχει 17 χλμ. ΝΔ. από την πόλη της Καβάλας, 2,5 χλμ. ΒΑ. από τη Νέα Πέραμο και 2 χλμ. νότια από τη Νέα Ηρακλίτσα. Ο όρμος είναι χαρακτηρισμένη περιοχή Natura 2000 και πρόκειται για προστατευμένη αμμώδη ακτή με ρηχά νερά, πλούσια χλωρίδα φυκιών σε μικρές πέτρες και με παρουσία Ζοστέρας του Νολτ (*Zostera noltii*) και εκτεταμένες κλίνες Ποσειδωνίας (*Posidonia*) μέχρι βάθος 30 μέτρων.

Ως οικισμός αναφέρεται για πρώτη φορά επίσημα το 1991 με 14 κατοίκους να προσαρτάται στην τότε κοινότητα Νέας Ηρακλίτσας της επαρχίας Παγγαίου. Το 1997 υπήχθη στον δήμο Ελευθερών, ενώ σύμφωνα με το πρόγραμμα Καλλικράτης ανήκει στην τοπική κοινότητα Νέας Ηρακλίτσης του δήμου Παγγαίου.

## Εξωτερικοί σύνδεσμοι

* Η Αποβάθρα Καβάλας στο https://www.google.gr/maps

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Βρετόνοι

μικρογραφία|Βρετονός αγρώτης με τσιγάρο, φωρόντας παραδοσιακά ρούχα. Περίπου 1920 μ.Χ.
**Βρετόνοι** (βρετονικά **Bretoned**/ **Breizhiz** , γαλλικά **Bretons**) ονομάζονται οι κάτοικοι της περιοχής της Βρετάνης στη Γαλλία. Μπορεί να αυτοχαρακτηρίζονται ως Γάλλοι ή ως ξεχωριστή εθνικότητα. Εκτός από γαλλικά, μιλούν σε ορισμένες περιπτώσεις τη βρετονική και τη γκάλλο.

Η Βρετάνη και οι Βρετόνοι θεωρούνται ένα από τα 6 κελτικά έθνη.

## Εξωτερικοί σύνδεσμοι
* 

Κατηγορία:Ευρωπαίοι
Κατηγορία:Μειονότητες
Κατηγορία:Γάλλοι
Κατηγορία:Κελτικά έθνη
Κατηγορία:Κέλτες
Limits (τραγούδι της Paenda)

Το **Limits** είναι ένα τραγούδι από την Αυστριακή τραγουδίστρια Paenda, το οποίο εκπροσώπησε την  στο  στο Τελ Αβίβ του Ισραήλ , όμως απέτυχε να προκριθεί στον μεγάλο τελικό του διαγωνισμού.

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Διαγωνισμός Τραγουδιού Eurovision 2019
Σεμπάστιαν Ρέιμαν

Ο **Σεμπάστιαν Ρέιμαν** (*Sebastian Rejman*, 13 Ιανουαρίου 1978-) είναι Φινλανδός τραγουδιστής, ηθοποιός και τηλεοπτικός παρουσιαστής. Είναι ο τραγουδιστής και ο κιθαρίστας του συγκροτήματος *The Giant Leap*. Ενώ το Giant Leap βρίσκεται σε παύση, ο Rejman ίδρυσε μια νέα μπάντα που ονομάζεται Sebastian & The 4th Line Band.

Εκπροσώπησε τη Φινλανδία στη Eurovision 2019 μαζί με τον Darude με το τραγούδι "Look Away", το οποίο απέτυχε να προκριθεί στον τελικό.

## Προσωπική ζωή
Ο Ρέιμαν γεννήθηκε σε δίγλωσση οικογένεια, μιλώντας τόσο στα φινλανδικά όσο και στα Σουηδικά. Έχει έναν γιο (γεννήθηκε το 2016) και μια κόρη (γεννήθηκε το 2019) με την ηθοποιό Ίινα Κούστονεν.

## Παραπομπές


Κατηγορία:Φινλανδοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Φινλανδία
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Ελεούσα Θεσσαλονίκης

Η **Ελεούσα** είναι χωριό και κοινότητα του Δήμου Χαλκηδόνος. Πριν από τη μεταρρύθμιση της τοπικής αυτοδιοίκησης το 2011, ήταν μέρος του καποδιστριακού Δήμου Χαλκηδόνος, του οποίου ήταν δημοτική περιφέρεια. Η απογραφή του 2021 κατέγραψε 363 κατοίκους. Η κοινότητα της Ελεούσας καλύπτει έκταση 10.391 τ.χλμ. 

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Χαλκηδόνος
Κρίστιαν Στουάνι

Ο **Κρίστιαν Ρικάρντο Στουάνι Κουρμπέλο** (, γεννημένος 12 Οκτωβρίου 1986) είναι Ουρουγουανός επαγγελματίας ποδοσφαιριστής που αγωνίζεται ως κεντρικός επιθετικός για την ισπανική ομάδα Χιρόνα, ενώ αγωνίζεται και για την Εθνική Ουρουγουάης.

## Καριέρα
Άρχισε την καριέρα του το 2005 με την επαγγελματική ομάδα Ντανούμπιο στο Μοντεβιδέο της Ουρουγουάης.

Το 2008 υπέγραψε τετραετές συμβόλαιο με την ιταλική ομάδα Ρετζίνα Κάλτσιο. Αργότερα, το 2012 αποχώρησε απο την Ρετζίνα Κάλτσιο και υπέγραψε άλλο ένα τετραετές συμβόλαιο με την ισπανική ομάδα Εσπανιόλ. Το 2015 αγοράστηκε για 3 εκατομμύρια ευρώ από την Αγγλική ομάδα Μίντλεσμπρο.

Το 2017 αγοράστηκε από την Χιρόνα για άγνωστο ποσό, σκοράροντας 21 γκολ στον πρώτο του χρόνο.
## Στατιστικά καριέρας
### Ανά ομάδα

### Παγκόσμια

## Πηγές

## Εξωτερικοί σύνδεσμοι
*

Κατηγορία:Ουρουγουανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Πρέμιερ Λιγκ
Ακροπόταμος Θεσσαλονίκης

Ο **Ακροπόταμος**, παλιότερα γνωστός και ως **Γιαχαλή**, είναι οικισμός του Δήμου Χαλκηδόνος της Περιφερειακή Ενότητα Θεσσαλονίκης, με μόνιμο πληθυσμό 453 κατοίκους (απογραφή 2021). Βρίσκεται βορειοδυτικά της Θεσσαλονίκης, σε απόσταση 38 χιλιομέτρων από το κέντρο της.

## Γενικά στοιχεία
Ο Ακροπόταμος πήρε την ονομασία του από την γεωγραφική του θέση καθώς στα δυτικά του χωριού διαρρέει ο ποταμός Αξιός. Οι κάτοικοι του είναι ποντιακής καταγωγής και στην καθημερινή τους χρησιμοποιούν την ποντιακή διάλεκτο. Το χωριό διαθέτει τρεις εκκλησίες, την εκκλησία Κοιμήσεως της Θεοτόκου μέσα στο χωριό, το παρεκκλήσι του Αγίου Ευσταθίου στα ανατολικά του και το παρεκκλήσι της Αγίας Παρασκευής με πανοραμική θέα του ποταμού. Επιπλέον, διαθέτει έναν πολιτιστικό σύλλογο, τον Ποντιακό Πολιτιστικό Σύλλογο Ακροποτάμου και δύο γήπεδα, ένα ποδοσφαίρου και ένα μπάσκετ, όπου εκεί εδράζει η ποδοσφαιρική ομάδα «Δάφνη Ακροποτάμου». Έχει μέσο υψόμετρο 45 μέτρα και ο ταχυδρομικός κώδικας του χωριού είναι 570 12.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Γιαχαλή* και προσαρτήθηκε στην κοινότητα Βερλάτζης του νομού Θεσσαλονίκης. Το 1927 μετονομάστηκε σε *Ακροποταμιά* (*Αίοβο*) και το 1929 προσαρτήθηκε στην κοινότητα Προχώματος. Το 1940 η ονομασία του διορθώθηκε σε *Άκροπόταμος*. Με το ΦΕΚ 244Α - 04/12/1997 αποσπάστηκε από την κοινότητα Προχώματος και προσαρτήθηκε στον δήμο Κουφαλίων. Με το ΦΕΚ 87Α - 07/06/2010 αποσπάστηκε από τον δήμο Κουφαλίων και προσαρτήθηκε στον δήμο Χαλκηδόνος.

## Αξιοθέατα
*Η εκκλησία Κοίμησης της Θεοτόκου στη βόρεια είσοδο του οικισμού
*Η κεντρική πλατεία του οικισμού
*Το πάρκο αναψυχής «Πηγάδια» στο βόρειο τμήμα του οικισμού
*Η εκκλησία της Αγίας Παρασκευής, δίπλα στον Αξιό ποταμό
*Η εκκλησία του Αγίου Ευσταθίου ανατολικά του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Χαλκηδόνος
Κατηγορία:Χωριά της περιφερειακής ενότητας Θεσσαλονίκης
Paenda

Η **Γκαμπριέλα Χόρν** (γενν. 29 Ιανουαρίου 1988), κοινώς επαγγελματικά γνωστή ως **Paenda** (στυλιστικά ως **Pænda**), είναι Αυστριακή τραγουδίστρια, τραγουδοποιός και μουσική παραγωγός. Εκπροσώπησε την Αυστρία στο Διαγωνισμό Τραγουδιού της Eurovision 2019 με το τραγούδι "Limits," το οποίο κυκλοφόρησε στις 8 Μαρτίου του 2019. Το τραγούδι απέτυχε να προκριθεί στον μεγάλο τελικό του διαγωνισμού.

## Ζωή και καριέρα
Η Pænda γεννήθηκε τον Ιανουάριο του 1988 στο Ντόιτσλαντσμπεργκ της Στυρίας. Ξεκίνησε να τραγουδάει σε μια χορωδία στην πόλη της από την ηλικία των έξι. Στα δεκατέσσερα της, ξεκίνησε να γράφει τραγούδια και να τραγουδάει σε πολλές ποπ ροκ μπάντες. Έχει παρακολουθήσει μαθήματα κιθάρας και πιάνου και μετακόμισε στη Βιέννη στην ηλικία των 20 για να σπουδάσει ποπ και τζάζ μουσική στο Μουσικό Ινστιτούτο της Βιέννης, από όπου αποφοίτησε με πτυχία το 2013.  Τώρα μένει στη Βιέννη, γράφει, συνθέτει και κάνει την παραγωγή της μουσικής της στο στούντιο της στο σπίτι. Η Pænda ηχογραφεί και γράφει τα πάντα από μόνη της.

### Eurovision
Το 2019, η Pænda επιλέχθηκε από μια ομάδα από μουσικούς ειδικούς από τον ραδιοτηλεοπτικό φορέα ORF για να εκπροσωπήσει την Αυστρία στον 64ο Διαγωνισμό Τραγουδιού της Eurovision στο Τελ Αβίβ. Θα ερμηνεύσει το τραγούδι "Limits".
Ωστόσο, δεν κατάφερε να προκριθεί στον μεγάλο τελικό της Eurovision.

μικρογραφία|Το προφίλ της PAENDA

## Δισκογραφία
### Άλμπουμ
* 2018: *Evolution I*
* 2019: *Evolution II*
### Σινγκλς
* 2017: *Waves*
* 2018: *Good Girl*
* 2018: *Paper-thin*
* 2019: *Limits*

## Παραπομπές


## Επιπλέον ιστοσελίδες

* 

Κατηγορία:Αυστριακοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Αυστρία
Κατηγορία:Διαγωνισμός Τραγουδιού Eurovision 2019
Κατηγορία:Συμμετέχοντες στη Eurovision
Μιχαήλ Ασέν Δ΄

Ο **Μιχαήλ Ασέν Δ΄**, βουλγαρ. Михаил Асен ΙV (π. 1322 - 1355) από τον Οίκο του Σρατσιμίρ ήταν διάδοχος της Βουλγαρίας και συγκυβερνήτης μαζί με τον πατέρα του Ιωάννη-Αλέξανδρο.

## Βιογραφία
Ήταν ο πρωτότοκος γιος του Ιβάν Αλεξάνταρ της Βουλγαρίας και της Θεοδώρας, κόρης του Μπασαράμπ Α΄ βοεβόδα της Βλαχίας. 

Το 1331 ο πατέρας του διαδέχθηκε τον Ιβάν-Στέφαν των Σισμάν και ο νεαρός πρίγκιπας ανακηρύχθηκε συμβασιλιάς. Επρόκειτο να διαδεχθεί τον πατέρα του με το όνομα Μιχαήλ Δ΄. Ως διάδοχος ήταν το καμάρι της βασιλικής οικογένειας και λεγόταν ότι είχε "όλες τις αρετές". 

Το 1354-55 οι Οθωμανοί εισέβαλαν στη Βουλγαρία και κατευθύνθηκαν προς τη Φιλιππούπολη (Πλόβντιβ) και τη Σόφια. Σε ένα ανώνυμο Βουλγαρικό χρονικό αναφέρεται, ότι ο Μιχαήλ Δ΄ συγκέντρωσε τους Βουλγάρους και συνεπλάκη με τους Τούρκους πλησίον της Σόφιας. Όμως οι Βούλγαροι ηττήθηκαν και είχαν βαριές απώλειες, περιλαμβανομένου και του Μιχαήλ Δ΄. Αλλά η μάχη δεν ήταν μάταιη: οι Οθωμανοί απέτυχαν να καταλάβουν τις πόλεις και δεν επιτέθηκαν ξανά στη χώρα ως το 1370. Στη λαϊκή παράδοση αναφέρεται, ότι ο γιος του τσάρου αξιώθηκε του τέλους των γενναίων. 

Ήταν 35 ετών. Ο πατέρας του είχε άλλους τέσσερις γιους και απεβίωσε το 1371.

## Οικογένεια
Νυμφεύτηκε τη (Μαρία) Ειρήνη Παλαιολογίνα, κόρη του Ανδρονίκου Γ΄ Παλαιολόγου Αυτοκράτορα των Ρωμαίων.

## Αναφορές


## Πηγές
* 

Κατηγορία:Οίκος του Σρατσιμίρ
Γκέρι και Φρέκι

[thumb|250px|Ο θεός Όντιν ενθρονισμένος και περιστοιχισμένος από τους λύκους Γκέρι και Φρέκι και τα κοράκια [Χούγκιν και Μούνιν όπως απεικονίστηκαν (1882) από τον Καρλ Έμιλ Ντόπλερ]]
Στη σκανδιναβική μυθολογία οι **Γκέρι** και **Φρέκι** (αρχαία σκανδιναβικά, και τα δύο σημαίνουν «αρπακτικός» ή «άπληστος») είναι δύο λύκοι που λέγεται ότι συντροφεύουν τον θεό Όντιν. Φανερώνονται στην Ποιητική Έντα, μια συλλογή επικής ποίησης που συντάχτηκε τον 13ο αιώνα από προηγούμενες παραδοσιακές πηγές, στη Νεώτερη Έντα, που γράφηκε τον 13ο αιώνα από τον Σνόρρι Στούρλουσον, και στην ποίηση των σκαλντ. Το ζευγάρι αυτό συγκρίθηκε με παρόμοιες φιγούρες ευρισκόμενες στην ελληνική, τη ρωμαϊκή και τη βεδική μυθολογία, και μπορεί επίσης να συνδεθεί με τις πεποιθήσεις γύρω από τις γερμανικές «ομάδες λύκων-πολεμιστών», τους Ούλφχεδναρ.

Κατηγορία:Σκανδιναβική μυθολογία
Γεώργιος Αμπάρης

Ο **Γιώργος Αμπάρης** (Νάουσα, 23 Απριλίου 1982) είναι Έλληνας παλαίμαχος επαγγελματίας ποδοσφαιριστής ο οποίος αγωνιζόταν στη θέση του τερματοφύλακα. 

## Σταδιοδρομία σε συλλόγους
Έχει αγωνιστεί στις ομάδες: Ηρακλής Θεσσαλονίκης (2001–2007), Αστέρας Τρίπολης (2007–2010) και Α.Ε. Λάρισας (2010–2011), έχοντας συνολικά 213 συμμετοχές, συνδυαστικά, σε όλες τις διοργανώσεις. 

Τη σεζόν 2012–2013, ήταν μέλος της ρουμανικής Ουνιβερσιτάτεα Κλουζ. 

Τη σεζόν 2013–2014, ήταν μέλος του Π.Α.Σ. Γιάννινα, όπου είχε μόλις μία συμμετοχή στο Πρωτάθλημα και μία στο Κύπελλο. 

Στις 11 Ιουλίου 2014, υπέγραψε στην κυπριακή Ένωσις Νέων Παραλιμνίου. 

Στις 4 Οκτωβρίου 2014, υπέγραψε στην παλιά του ομάδα, τον Ηρακλή. Την 1η Ιανουαρίου 2019, αποδεσμεύτηκε από το σύλλογο, έχοντας μόλις μία συμμετοχή από την αρχή της σεζόν 2018–2019 στη Β΄ Εθνική. 

## Διεθνής σταδιοδρομία
Αγωνίστηκε με την Εθνική Ελπίδων στο Ευρωπαϊκό Πρωτάθλημα Ποδοσφαίρου του 2003 και για την Ολυμπιακή ομάδα στους Θερινούς Ολυμπιακούς Αγώνες του 2004. 

## Παραπομπές


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΦΚ Ουνιβερσιτάτεα Κλουζ
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ξένοι ποδοσφαιριστές στη Ρουμανία
Κλέοπας Γιάννου

Ο **Κλέοπας Γιάννου** (γεννημένος στις 4 Μαΐου 1982 στο Περιστέρι της Αττικής) είναι παλαίμαχος Έλληνας τερματοφύλακας. 

## Σταδιοδρομία σε συλλόγους
Είναι "προϊόν" των ακαδημιών του Ολυμπιακού. Το καλοκαίρι του 2000, πήγε δανεικός στον Ολυμπιακό Βόλου  για το πρώτο μισό της σεζόν και και το δεύτερο μισό το πέρασε ως δανεικός στη Χαλκηδόνα. Προωθήθηκε στην πρώτη ομάδα του Ολυμπιακού με την επιστροφή του και έκανε το ντεμπούτο του στις 4 Ιανουαρίου 2002, αλλά στο υπόλοιπο της σεζόν ήταν κυρίως αναπληρωματικός. Ωστόσο, παρόλο που μέχρι τις αρχές του 2003/04 ήταν ακόμα η τέταρτη επιλογή, ο συνδυασμός του τραυματισμού του Κατεργιαννάκη, η αναχώρηση του Ελευθερόπουλου και η έλλειψη φόρμας του Γιουράι Μπούτσεκ, τον έφερε στην επιλογή του ως βασικό, στις τελευταίες 12 αγωνιστικές του Πρωταθλήματος. 

Ο Ολυμπιακός, ωστόσο, έχασε τον τίτλο από τον Παναθηναϊκό. Η άφιξη του Αντώνη Νικοπολίδη από τον Παναθηναϊκό, υποβάθμισε πάλι τον Γιάννου στους αναπληρωματικούς. Έπαιξε σε μόλις έναν αγώνα Πρωταθλήματος, όταν ο Νικοπολίδης ήταν τιμωρημένος και σε τρεις αγώνες του Κυπέλλου, καθώς ο Ολυμπιακός έκανε το νταμπλ. Τη σεζόν 2005-06, ήταν πάλι αναπληρωματικός του Νικοπολίδη και αγωνίστηκε πάλι σε έναν αγώνα Πρωταθλήματος και έκανε το ντεμπούτο του στο Τσάμπιονς Λιγκ, σε ένα αγώνα εναντίον της Ολιμπίκ Λυών. 

Στις 29 Αυγούστου 2007, ο Ολυμπιακός αποφάσισε να τον αποδεσμεύσει, αφού αρνήθηκε να ξαναπαραχωρηθεί ως δανεικός. Πέρασε δοκιμαστικά στην Κάρντιφ Σίτι της Τσάμπιονσιπ, αλλά δεν κατάφερε να υπογράψει συμβόλαιο μαζί της.  

Από τον Αύγουστο του 2007 έως τον Ιανουάριο του 2008, έπαιξε για την κυπριακή ΑΕΛ Λεμεσού. 

Την 1η Ιανουαρίου 2008, υπέγραψε στον Πανιώνιο, αλλά το καλοκαίρι του 2008 αποχώρησε, καθώς αποφάσισε να σταματήσει το ποδόσφαιρο. 

## Διεθνής σταδιοδρομία
Έχει 6 συμμετοχές με την Εθνική Ελπίδων και ήταν μέλος της Ολυμπιακής ομάδας στους Ολυμπιακούς Αγώνες του 2004 στην Αθήνα. 

## Διακρίσεις
### Ομαδικές
**Ολυμπιακός** 
* Πρωτάθλημα Ελλάδας : 1999-2000, 2000-2001, 2001-2002, 2002-2003, 2004-2005, 2005-2006 
* Κύπελλο Ελλάδας : 2004-2005, 2005-2006 

## Προσωπική ζωή
Το 2002, κέρδισε περίπου 1 εκατομμύριο ευρώ στο λαχείο. Επίσης, είναι ιδιοκτήτης πρακτορείου ΠΡΟ-ΠΟ.

## Παραπομπές


Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Jimmy Wopo

Ο **Τράβον ΝταΣάουν Φρανκ Σμάρτ** (13 Ιανουαρίου, 1997 - 18 Ιουνίου 2018), γνωστός με το καλλιτεχνικό του **Jimmy Wopo**, ήταν Αμερικανός ράπερ από το Πίτσμπεργκ της Πενσυλβάνιας. 

Ο Wopo δολοφονήθηκε στις 18 Ιουνίου του 2018 στο Πίτσμπεργκ, την ίδια μέρα με την δολοφονία του εξίσου Αμερικανού ράπερ, XXXTentacion.

## Καριέρα
Τον Ιανουάριο του 2015, ο Wopo άρχισε να ασχολείται επαγγελματικά με την ραπ μουσική ανεβάζοντας τραγούδια στο Soundcloud. Ο Τέιλορ Μέγκλιν, ιδιοκτήτης του ιστολογίου *The Daily Loud* που έχει έδρα στο Πίτσμπεργκ, συνεργάστηκε μαζί του και άρχισε να τον βοηθάει με την καριέρα του. Αυτή η πρόσθετη ώθηση τον βοήθησε να συγκεντρώσει εκατομμύρια προβολές στα μουσικά βίντεο του στο κανάλι του στο YouTube. Στις 24 Ιουλίου 2016, ανακοίνωσε το ντεμπούτο του έργο, *WOPONESE*.

Στις 25 Νοεμβρίου 2016, κυκλοφόρησε ένα κοινό άλμπουμ με τον συνάδελφό και στενό του φίλο ράπερ *Hardo*, το *Trapnese*.
Πενήντα ολοκληρωμένα φτάνουν τα μη κυκλοφορούμενα τραγούδια που θα κυκλοφορήσουν μεταθανάτια, σύμφωνα με τον διευθυντή του Wopo.

## Νομικά προβλήματα
Στις 7 Φεβρουαρίου 2016, ο Wopo συνελήφθη στην Πενσυλβάνια. Η αστυνομία συνέλαβε τον Wopo και δύο άλλους φίλους του μετά την εύρεση δύο σακουλών ηρωίνης και μια μικρή ποσότητα μαριχουάνας. Τέθηκε σε φυλάκιση μερικών μηνών για παράνομη κατοχή ναρκωτικών και πλήρωσε 25,000 δολάρια. 

Ενώ βρισκόταν στη φυλακή, έγραψε ένα άλμπουμ, το *Back Against The Wall*, το οποίο κατέγραψε την πρώτη μέρα που βγήκε από τη φυλακή.

## Δισκογραφία
**Woponese* (2016)
**Trapnese* (2016) (Με τον Hardo)
**Jordan Kobe* (2017)
**Back Against the Wall* (2017)

## Δείτε επίσης
*XXXTentacion
*Κατάλογος δολοφονημένων ράπερ
## Παραπομπές


Κατηγορία:Αμερικανοί ράπερ
Κατηγορία:Δολοφονηθέντες μουσικοί
Τερμησσός

Η **Τερμησσός** ήταν πόλη της Πισιδίας χτισμένη σε υψόμετρο άνω των 1000 μέτρων στη νοτιοδυτική πλευρά του βουνού Σολυμός (σύγχρονο Γκιουλούκ Νταγί) στα όρη Ταύρος (σημερινή επαρχία Αττάλειας, Τουρκία). Βρίσκεται 30 χιλιόμετρα βορειοδυτικά της Αττάλειας. Η πόλη χτίστηκε σε μια φυσική πλατφόρμα στην κορυφή του Γκιουλούκ Νταγί, σε ύψος 1.665 μέτρων. 

Κρυμμένο από τα πευκοδάση, έχοντας ειρηνική και ανέγγιχτη εμφάνιση, ο χώρος έχει πιο ξεχωριστή και εντυπωσιακή ατμόσφαιρα από πολλές άλλες αρχαίες πόλεις. 

Η Τερμησσός είναι μια από τις καλύτερα διατηρημένες αρχαίες πόλεις της σημερινής Τουρκίας. Η πόλη ιδρύθηκε από τους Σολίμους που αναφέρθηκαν από την Ιλιάδα του Ομήρου σε σχέση με το θρύλο του Βελλεροφώντα. 

Λόγω του φυσικού και ιστορικού πλούτου της, η πόλη έχει συμπεριληφθεί σε εθνικό πάρκο που φέρει το όνομά της, το Εθνικό Πάρκο Όρους Γκιουλούκ-Τερμησσός. 

## Παραπομπές


Κατηγορία:Ενδεικτικός κατάλογος Μνημείων Παγκόσμιας Κληρονομιάς
Κατηγορία:Γεωγραφία της Επαρχίας Αττάλειας
Κατηγορία:Εγκαταλελειμμένοι οικισμοί στην Τουρκία
Κατηγορία:Πισιδία
Οικογένεια Σουλτάνων-Παλαιολόγων

Η **Οικογένεια Σουλτάνων Παλαιολόγων** ήταν Βυζαντινή οικογένεια της Βέροιας που άκμασε κατά τους τελευταίους αιώνες της αυτοκρατορίας.

Η Δημιουργία της οικογένειας ξεκινά το 1259 όταν ο σουλτάνος του Ικονίου Ιζζεδίν Καϊκαούς Β΄ έχασε την εξουσία του και κατέφυγε στη Βυζαντινή Αυτοκρατορία και στον Μιχαήλ Η΄ με όλη του την οικογένεια, υπηρετικό προσωπικό και στρατιώτες, όπου εκχριστιανίστηκαν. Οι δύο νεότεροι γιοί του Καϊκαούς, δεν γνωρίζουμε τα ονόματα τους, μαζί με τη γιαγιά τους αδελφή του αυτοκράτορα από τη Δυναστεία των Παλαιολόγων εγκαταστάθηκαν στη Βέροια σε πρόνοια που τους παραχωρήθηκε από τον αυτοκράτορα Μιχαήλ Η΄. Ο ένας γιος αργότερα μετοίκησε στην Κωνσταντινούπολη και αυτός που έμεινε στη Βέροια είναι ο γενάρχης της οικογένειας Σουλτάνων Παλαιολόγων.

Σχετικά με τη γιαγιά των δύο γιων του Καϊκαούς αναφέρεται αδελφή του αυτοκράτορα Μιχαήλ αλλά δεν μπορεί να ταυτιστεί με καμία από τις αδελφές του, όλες είναι γνωστοί οι γάμοι που έκαναν, ούτε άλλη γνωστή Παλαιολογίνα της εποχής, λόγω του ότι το όνομα της δεν αναφέρεται ίσως ήταν κάποια μακρινή συγγενείς του αυτοκράτορα. Από την Παλαιολογίνα αυτή είχαν το επώνυμο Παλαιολόγος και από τον πατέρας τους και την καταγωγή τους το Σουλτάνος.

Γνωστά μέλη της οικογένειας ήταν ο *Αθανάσιος Σουλτάνος* και η κόρη του *Ευδοκία Κομνηνή Αγγελίνα Δούκαινα* σύζυγος του Θεόδωρου Σαραντηνού, για τον Αθανάσιο υπάρχει η άποψη ότι ίσως ήταν γιος του Καικούς, ταιριάζουν χρονολογικά, που εκχριστιανίστηκε και ήταν ο γενάρχης της οικογένειας, ο προνοιάριος *Αλέξιος Σουλτάνος Παλαιολόγος*, ίσως γιος του Αθανασίου και ανηψιός του Θεόδωρου Σαραντηνού, και η γυναίκα του *Ξένη Σουλτανίνα Παλαιολογίνα*. Ο *Δημήτριος Σουλτάνος Παλαιολόγος*, ίσως γιος του προηγούμενου, και η κόρη του *Θεοδώρα Σουλτανίνα Μονομαχίνα* σύζυγος του Μανουήλ Μονομάχου. Ο *Δημήτριος Σουλτάνος Παλαιολόγος* που πέθανε όταν ήταν 18 ετών και ο Μανουήλ Φιλής του αφιέρωσε ποίημα στο οποίο τον αναφέρει ανηψιό του Δημητρίου Παλαιολόγου, άγνωστο μέλος των Παλαιολόγων, ο Δημήτριος στο ποίημα του Φιλή αναφέρεται μικρότερος γιος Σουλτάνου και Κομνηνής Παλαιολογίνας χωρίς να ονομάζονται ίσως αδελφή του προηγούμενου Δημητρίου Παλαιολόγου και αδελφός του ήταν ο προηγούμενος Αλέξιος.

Τελευταία μέλη της οικογένειας αναφέρονται μετά την κατάκτηση της πόλης από τους Οθωμανούς, οι Μίχος και Δημήτριος Σουλτάν.

## Παραπομπές


## Πηγές
* Ε.Α. Ζαχαριάδου, *[https://ejournals.epublishing.ekt.gr/index.php/makedonika/article/viewFile/6019/5757 Οι Χριστιανοί απόγονοι του Ιζζεδίν Καϊκαούς Β΄στη Βέροια]*, ανακτήθηκε 6 Φεβρουαρίου 2019

Σουλτανων-Παλ


Κατηγορία:Ιστορία της Ημαθίας
Everyway That I Can

Το "**Everyway That I Can**" είναι το νικητήριο τραγούδι του Διαγωνισμού Τραγουδιού της Eurovision 2003, το οποίο ερμηνεύτηκε στα Αγγλικά από την Σερτάμπ Ερενέρ.

## Η νίκη στη Eurovision και η παγκόσμια επιτυχία
Το κομμάτι κυκλοφόρησε σε όλη την Ευρώπη μετά τη νίκη, το οποίο εκτοξεύθηκε στην κορυφή των τσάρτ στην Τουρκία, την Ελλάδα και την Ανατολική Ευρώπη, κατέχοντας την πρώτη θέση στη Σουηδία για τρεις εβδομάδες, σπάζοντας την πρώτη δεκάδα στο Βέλγιο, τις Κάτω Χώρες, την Ισπανία, την Αυστρία και μπαίνοντας στα κορυφαία είκοσι κομμάτια στη Γερμανία και την Ελβετία. Έγινε πλατινένιο στην Ελλάδα και χρυσό στη Σουηδία. [2] [3]

Το βίντεο που κυκλοφόρησε βλέπει την Ερένερ σε ένα οθωμανικό κάστρο, με τους κήπους με τριαντάφυλλα, το αυτοκρατορικό χαρέμι (σπίτια) και το τουρκικό λουτρό (χαμάμ). Τα τριαντάφυλλα φέρουν έναν σημαντικό συμβολισμό σε όλο το βίντεο. Η Erener είναι ντυμένη με παραδοσιακά τουρκικά στυλ, ενώ υπάρχουν και Τούρκοι χορευτές.

Έχουν επίσης κυκλοφορήσει ρεμίξ του τραγουδιού, συμπεριλαμβανομένης μιας τουρκικής εκδοχής, ενός remix club και ενός ευρωπαϊκού χορευτικού ρεμίξ. Μια ζωντανή έκδοση κυκλοφόρησε και συμπεριλήφθηκε και στο αρχικό single CD, μαζί με δύο remixes του Galleon club. Το κομμάτι συμπεριλήφθηκε στο επίσημο CD της Eurovision 2003 ως αρχική έκδοση.

## Μετά τη Eurovision
Η Erener παρουσίασε το single στην τελετή έναρξης στον τελικό του 2004 στην Κωνσταντινούπολη χρησιμοποιώντας άντρες χορευτές αλλά την ίδια χορογραφία, και το περιέλαβε στο πρώτο της αγγλικό άλμπουμ, *"No Boundaries"*. Συμμετείχε επίσης στο 50ο επετειακό της Eurovision, το Congratulations (Eurovision), ως μία από τις δεκατέσσερις καλύτερες συμμετοχές της Eurovision και τερμάτισε ένατη, πάνω από δημοφιλείς τραγούδια και καλλιτέχνες όπως το "Ne partez pas sans moi" της Σελίν Ντιόν, τον Τζόνι Λόγκαν και τη Ντάνα Ιντερνάσιοναλ. Η ίδια η Erener εμφανίστηκε στη σκηνή για να εκτελέσει τον τελικό στίχο του τραγουδιού τη νύχτα.

Το 2006 εισήχθη στο Best of Eurovision, μια γερμανική έκδοση των παραπάνω, και νίκησε τον σκληρό ανταγωνισμό από το "Waterloo" των ABBA και έντεκα άλλους για να τερματήσει δεύτερο. Το "Wild Dances" της Ρουσλάνα, η ουκρανική συμμετοχή της Ουκρανίας το 2004, ήταν πρώτη.

Το τραγούδι συμπεριλήφθηκε επίσης σε μια συλλογή των εθνικών και διεθνών επιτυχιών της Σερτάμπ που κυκλοφόρησε το 2007.

## Τσάρτς

## Παραπομπές


Κατηγορία:Eurovision
Κατηγορία:Τραγούδια του 2003
Κατηγορία:Singles του 2003
Κατηγορία:Singles της Sony Music
Κατηγορία:Νικητήρια τραγούδια του διαγωνισμού τραγουδιού της Eurovision
Τζαμί στα Ρόκκα Άρτας

Το **Τζαμί στα Ρόκκα** ήταν ένα μνημείο Οθωμανικής περιόδου στο χωριό Ρόκκα Άρτας.
## Ιστορία
Τα τζαμιά της περιοχής της Άρτας ήταν οχτώ από τα οποία το Φεϋζούλ τζαμί, το Τζαμί Σουλτάν Μεχμέτ, το Τζαμί Σουλτάνου Βαγιαζήτ, το Τζαμί Κιλίτς Μπέη, το Τζαμί του Τεκέ και το Τζαμί των Μπέηδων βρίσκοταν εντός της πόλης ενώ το Τζαμί Φαίκ Πασά και το Τζαμί στα Ρόκκα βρισκόταν έξω από την Άρτα.

Η ακριβής περίοδος κτίσης του τζαμιού στα Ρόκκα δεν είναι γνωστή όμως εικάζεται ότι ήταν περίπου της ίδιας εποχής με εκείνης του τζαμιού του Φαΐκ Πασά διότι απεικονίζεται σε χάρτη του Οθωμανού ναυάρχου και συγγραφέα, Πίρι Ρέις, τον 15ο αιώνα. Ο Ρέις στο έργο του, απεικόνισε την Άρτα με το τζαμί του κάστρου και το τζαμί του Φαΐκ Πασά και εκείνο στα Ρόκκα. Άγνωστοι επίσης είναι οι λόγοι κατασκευής του τζαμιού σε ένα μικρό χωριό της Άρτας εφόσον μέχρι τα τέλη του 17ου αιώνα στην περιοχή υπήρχε μόνο μία μικρή στρατιωτική δύναμη Οθωμανών και οι πρώτοι μουσουλμάνοι πολίτες κατέφθασαν το 1684, μετά την φυγή τους από την Πρέβεζα, η οποία έπεσε στα χέρια των Βενετών. Οι συγκεκριμένοι μουσουλμάνοι εγκαταστάθηκαν στην πόλη της Άρτας και στα Ρόκκα. 

Η έκθεση του Ρωσικού Υποπροξενείου Άρτας το 1877, μας πληροφορεί ότι στα Ρόκκα κατοικούσαν 50 χριστιανικές οικογένειες και 30 οικογένειες Οθωμανών. Στο χωριό υπήρχαν 2 σχολεία, ένα χριστιανικό και ένα μουσουλμανικό και μία εκκλησία και ένα τζαμί. Ο Σεραφείμ Ξενόπουλος, μητροπολίτης Άρτας μας πληροφορεί ότι στα Ρόκκα διέμεναν 22 χριστιανικές οικογένεις και 30 οικογένειες μουσουλμάνων. Οι κάτοικοι εκκλησιάζονταν στο ναό του Αγίου Γεωργίου με έναν ιερέα ενώ υπήρχε και τζαμί για την προσευχή των Οθωμανών. Σύμφωνα με τον μητροπολίτη, το τζαμί στα Ρόκκα ήταν το μοναδικό από τα τεμένη της Άρτας, το οποίο δεν χτίστηκε πάνω στα θεμέλια προυπάρχοντος χριστιανικού ναού.

Μετά την απελευθέρωσης του κάμπου της Άρτας το 1912 όλοι οι μουσουλμάνοι εγκατέλειψαν την περιοχή και το τζαμί στα Ρόκκα ακολούθησε την τύχη των περισσότερων Οθωμανικών μνημείων της Άρτας, τα οποία ή καταστράφηκαν ή αφέθηκαν στην τύχη τους και κατέρρευσαν.

## Δείτε επίσης
* Ρόκκα Άρτας
* Τζαμί Φαίκ Πασά
## Πηγές
*Δοκίμιον ιστορικής τινος περιλήψεως τής ποτε αρχαίας και εγκρίτου Ηπειρωτικής πόλεως Άρτης και της ωσαύτως νεωτέρας πόλεως Πρεβέζης / Συλλεγέν και συνταχθέν υπό του μητροπολίτου Άρτης Σεραφείμ του Βυζαντίου, Ξενόπουλος, Σεραφείμ, Εν Αθήναις, 1884.
## Παραπομπές


Κατηγορία:Οθωμανικά τζαμιά στην Ελλάδα